**St. Louis Gunners** var et uavhengig profesjonelt amerikansk fotballag basert i St. Louis i Missouri som erstattet Cincinnati Reds i de tre siste kampene av National Football Leagues 1934-sesong etter at Reds ble suspendert. De vant den første kampen mot Pittsburgh Pirates (nå Steelers) 6–0, og tapte de to siste mot Detroit Lions (40–7) og Green Bay Packers (21–14). Seks av Reds’ spillere signerte for Gunners i de to siste kampene. Laget hadde hovedkvarter i St. Louis National Guard Armory, som er opphavet for lagets navn.

Historie
--------

### Opphav

I 1931 annonserte 128th Field Artillery av Missouri National Guard gjennom en talsperson at de ville sponse et lag før den neste sesongen av amerikansk fotball. Laget het originalt **Batter A Gunners** basert på tilknytningen til nasjonalgarden. Den fremtidige Pro Football Hall of Fameren Jimmy Conzelman ble lagets første hovedtrener, og Bud Yates var lagets general manager.

### 1931–1933

Gunners gikk 5–2–1 i 1931, men tapte 26–6 mot NFLs Chicago Cardinals. Etter kampen kalte Cardinals’ kaptein Ernie Nevers beskrev Gunners som «det beste uavhengige laget vi har møtt». En kamp mot et annet lag i NFL, New York Giants, ble planlagt og senere kansellert samme sesong for å unngå en konflikt med en annen kamp mot et lag bestående av All-Stars fra University of Notre Dame.

I lagets andre sesong var Bullet Baker hovedtreneren. Mesteparten av lagets kjerne forble, men Gunners hentet også inn Dick Thornton og Mack Gladden fra University of Missouri. Yates forlot laget til fordel for å spille for St. Louis Veterans. I 1932 gikk Gunners 7–4–1. Laget spilte tre kamper mot rivalene Memphis Tigers, hvor lagene tok en seier hver (St. Louis 6–0, Memphis 12–0) og en kamp endte uavgjort. Senere samme år påstod både Tigers, Gunners og Oklahoma City Chiefs at de hadde vunnet et uoffisielt «uavhengig mesterskap». To av lagets kamper i sesongen kom mot NFL-lag, Cardinals 20–7 og Portsmouth Spartans 12–0.

Innen 1933 hadde laget endret navn til St. Louis Gunners og de fleste tilknytningene de hadde til nasjonalgarden var borte. Spillerne måtte for eksempel ikke lenger bo i Battery A-brakkene, som de måtte tidligere. Dick Frahm, Babe Lyon og Charley Malone ble hentet inn fra Washington Redskins, og laget gikk 11–2–3 i 1933, et år hvor de klarte å sikre seiere over flere av NFL-lagene de møtte. De slo NFLs Brooklyn Dodgers 21–2 og Chicago Cardinals 28–7. Laget klarte også å sikre en målløs uavgjort mot Chicago Bears. De eneste NFL-lagene Gunners tapte mot var Green Bay Packers og Cincinnati Reds. I løpet av sesongen scoret de 297 poeng, og tillot kun 72 for motstanderlagene.

### Medlemskap i NFL

Den 8. august 1934, før sesongstart i NFL, kjøpte St. Louis NFLs Cincinnati Reds for $20 000. Gunners trenger allikevel godkjennelse fra de andre eierne i ligaen for å fullføre salget, og først med denne godkjennelsen ville de være offisielle medlemmer. Den 17. august valgte eierne å avslå budet, trolig fordi St. Louis ble sett på som for langt borte fra de andre lagene, og de årlige turene for kamper ville ha for høye kostnader. Gunners takket samtidig nei til et tilbud om å bli med i American Football League, som resulterte i at den nye ligaen stiftet St. Louis Blues. Blues hentet Dick Frahm fra Gunners og tok over leieavtalen med Public Schools Stadium, og Gunners måtte da flytte hjemmekamper til Sportman's Park. Samtidig ble Chile Walsh lagets fjerde hovedtrener på fire år.

Gunners startet 1934-sesongen med fem strake seiere mot semiprofesjonelle lag, mens de fortsatte jakten på mer kompetitiv motstand. Den 6. november 1934 godkjente NFL salget av Cincinnati Reds til St. Louis for en pris mellom $20 000 og $30 000. Gunners ble offisielt medlemmer av ligaen og fikk spille de siste 3 kampene som var satt opp for Reds i 1934-sesongen. To dager senere ble Blues flyttet til Kansas City for å unngå å konkurrere med Gunners om tilskuerne i St. Louis.

### NFL-sesongen i 1934

Gunners vant lagets første NFL-kamp 6–0 mot Pittsburgh Pirates, men tapte 40–7 mot Detroit Lions uken etter. Laget klarte igjen å vinne over PIrates, 10–0, men Gunners hadde fremdeles vært et uavhengig lag da kampen ble planlagt og den talte derfor ikke mot lagets ligaresultat. Uken derpå tapte Gunners 21–14 mot Green Bay Packers, før de tapte mot 17–14 mot Dodgers. Gunners avsluttet 1934-sesongen med en 7–0 seier over Kansas City Blues. Etter sesongen flyttet laget til den American Football League, hvor de spilte en sesong før laget ble oppløst.

Sesongresultater
----------------

| År | S | T | U | Plass | Trener |
| --- | --- | --- | --- | --- | --- |
| 1931 | 5 | 2 | 1 |  | Jimmy Conzelman |
| 1932 | 7 | 4 | 1 |  | Bullet Baker |
| 1933 | 11 | 3 | 2 |  | Gwinn Henry |
| 1934 | 8 | 3 | 2 | 5. West (NFL) | Chile Walsh |
| 1935 |  |  |  |  | Frosty Peters |
| 1936 |  |  |  |  |  |
| 1937 | 1 | 4 | 1 | 5. (MWFL) | Dick Frahm |
| 1938 | 4 | 3 | 1 | 2. (AFL) | Fayne Grone |
| 1939 | 5 | 6 | 0 | 5. (APFA) | John «Choppy» Rhodes |
| 1940 |  |  |  |  | Jim KendrickMike Sebastian |

Referanser
----------

* Carroll, Bob (1983). «The St. Louis Gunners» (PDF). *Coffin Corner* **(engelsk)**. Professional Football Researchers Association. 4 (Annual): 1–14. Besøkt 31. desember 2022.
* Carroll, Bob (1982). «Pro Football Spreads South» (PDF). *Coffin Corner* **(engelsk)**. Professional Football Researchers Association. 4 (Annual): 1–2. Besøkt 31. desember 2022.

| * v
* d
* r
Hovedtrenere for St. Louis Gunners |
| --- |
| 
* Jimmy Conzelman (1931)
* Bullet Baker (1932)
* Gwinn Henry (1933)
* Chile Walsh (1934)
* Mike Sebastian (1938)

 |

| * v
* d
* r
Tidligere lag i National Football League |
| --- |
| Oppstartslag | 
* Chicago Tigers (1920)
* Cleveland Tigers / Indians (1920–21)
* Muncie Flyers (1920–21)
* Rochester Jeffersons (1920–1925)
* Rock Island Independents (1920–1925)
* Akron Pros / Indians (1920–1926)
* Canton Bulldogs (1920–1926)
* Columbus Panhandles / Tigers (1920–1926)
* Hammond Pros (1920–1926)
* Detroit Heralds / Tigers / Panthers / Wolverines (1920–1928)
* Buffalo All-Americans / Bisons / Rangers (1920–1929)
* Dayton Triangles (1920–1929)

 |
| 1920-årene | 
* Cincinnati Celts (1921)
* New York Brickley Giants (1921)
* Tonawanda Kardex Lumbermen (1921)
* Washington Senators (1921)
* Evansville Crimson Giants (1921–22)
* Louisville Breckenridges / Colonels (1921–1923, 1926)
* Minneapolis Marines / Red Jackets (1921–1924, 1929–30)
* Youngstown Patricians (1922)
* Oorang Indians (1922–23)
* Toledo Maroons (1922–23)
* Racine Legion / Tornadoes (1922–1924, 1926)
* Milwaukee Badgers (1922–1926)
* St. Louis All-Stars (1923)
* Cleveland Indians / Bulldogs (1923–1927)
* Duluth Kelleys / Eskimos (1923–1927)
* Kenosha Maroons (1924)
* Kansas City Blues (1924)
* Kansas City Cowboys (1925–26)
* Frankford Yellow Jackets (1924–1931)
* Pottsville Maroons / Boston Bulldogs (1925–1929)
* Providence Steam Roller (1925–1931)
* Brooklyn Lions (1926)
* Hartford Blues (1926)
* Los Angeles Buccaneers (1926)
* New York Yankees (1927–28)
* Orange / Newark Tornadoes (1929–30)
* Staten Island Stapletons (1929–1932)

 |
| 1930–50-årene | 
* Brooklyn Dodgers / Tigers (1930–1944)
* Cleveland Indians (1931)
* Cincinnati Reds (1933–34)
* St. Louis Gunners (1934)
* Boston Yanks (1944–1948)
* Baltimore Colts (1947–1950)
* New York Bulldogs / Yanks (1949–51)
* Dallas Texans (1952)

 |